Diari Oficial de la Generalitat Valenciana


Sumari del DOGV 9479, del 28-11-2022 (2022/10038)

RESOLUCIÓ de 7 de novembre de 2022, de la directora general de Modernització i Relacions amb l'Administració de Justícia, per la qual es resol inscriure la modificació dels Estatuts del Col·legi Oficial de Pedagogs i Psicopedagogs de la Comunitat Valenciana, en el Registre de col·legis professionals i de consells valencians de col·legis professionals de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9479

Data del DOGV
:   28-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10540


Data del document
:   07-11-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * legislació
    * mètode pedagògic
    * reglament intern
    * col·legi professional

RESOLUCIÓ de 7 de novembre de 2022, de la directora general de Modernització i Relacions amb l'Administració de Justícia, per la qual es resol inscriure la modificació dels Estatuts del Col·legi Oficial de Pedagogs i Psicopedagogs de la Comunitat Valenciana, en el Registre de col·legis professionals i de consells valencians de col·legis professionals de la Comunitat Valenciana. [2022/10296]  
  
  
Vist l'expedient de sol·licitud de modificació estatutària instruït a instàncies del Col·legi Oficial de Pedagogs i Psicopedagogs de la Comunitat Valenciana, inscrit amb el número 106 de la secció primera del Registre de col·legis professionals i de consells valencians de col·legis professionals de la Comunitat Valenciana, en el qual se sol·licita la inscripció de la modificació de l'article 7 dels vigents estatuts, atesos els següents  
  
Fets  
Primer. En data 17 de juny de 2021 el Col·legi va presentar la sol·licitud d'inscripció de la modificació parcial dels estatuts de la corporació professional en el Registre de col·legis professionals i de consells valencians de col·legis professionals de la Comunitat Valenciana, en compliment del que es preveu en l'article 11 de la Llei 6/1997, de 4 de desembre, de consells i col·legis professionals de la Comunitat Valenciana.  
Segon. Els vigents estatuts del Col·legi van ser inscrits en el Registre de col·legis professionals i de consells valencians de col·legis professionals de la Comunitat Valenciana per la Resolució de 2 d'abril de 2008, del director general de Justícia i Menor, de la Conselleria de Justícia i Administracions Públiques (DOGV 5742, 15.04.2008), i modificats parcialment per la Resolució de 14 de juny de 2012, del director general de Justícia i Benestar Social, de la Conselleria de Justícia i Benestar Social (DOGV 6812, 06.07.2012), per la Resolució de 15 d'abril de 2014, del director general de Justícia, de la Conselleria de Governació i Justícia (DOGV 7264, 30.04.2014), i per la Resolució de 12 de gener de 2016, de la directora general de Justícia, de la Conselleria de Justícia, Administració Pública, Reformes Democràtiques i Llibertats Públiques (DOGV 7712, 04.02.2016).  
  
Tercer. Mitjançant un ofici de 2 de maig de 2022, el Servei de Col·legis Professionals i Registre d'Unions de Fet de la Comunitat Valenciana va sol·licitar que es completara la documentació presentada.  
Quart. En data 27 d'octubre de 2022 el Col·legi va aportar la documentació requerida.  
Cinqué. La modificació parcial dels estatuts del Col·legi va ser adoptada per l'òrgan de govern per unanimitat, el 2 d'octubre de 2019. Segons consta en el certificat de la secretària general del Col·legi, amb el vistiplau del president, la modificació es va adoptar conforme al que es disposa en els articles 30 i següents dels vigents estatuts.  
Sisé. La modificació estatutària la inscripció de la qual se sol·licita es refereix al canvi de domicili social del Col·legi i afecta l'article 7 dels vigents estatuts. L'article 7 que es modifica queda redactat del següent tenor literal:  
«Article 7. Àmbit territorial i domicili  
L'àmbit territorial del Col·legi és el del territori de la Comunitat Valenciana. El domicili radica a València ciutat, carrer de Ramón Gordillo, número 5, entresol 8, 46822 València. Aquest domicili podrà ser modificat per un acord de l'Assemblea General ordinària si el nou domicili és a la ciutat de València, i en el supòsit contrari, en assemblea general extraordinària.»  
  
Fonaments de dret  
Primer. Revisada la sol·licitud de la modificació dels Estatuts del Col·legi Oficial de Pedagogs i Psicopedagogs de la Comunitat Valenciana, aquests contenen les determinacions exigides per l'article 10 de la Llei 6/1997, de 4 de desembre, de consells i col·legis professionals de la Comunitat Valenciana.  
Segon. La modificació estatutària ha sigut aprovada amb els requisits i formalitats previstos en l'esmentat article i en els mateixos estatuts del Col·legi.  
Tercer. Aquesta direcció general és competent per a tramitar i resoldre el present expedient, de conformitat amb el que es disposa en l'article 6.1 de la Llei 6/1997, de 4 de desembre, de consells i col·legis professionals de la Comunitat Valenciana, tenint en compte el que es preveu per la disposició final del Decret 4/2002, de 8 de gener, pel qual s'aprova el Reglament de desplegament de la Llei 6/1997, de 4 de desembre, de consells i col·legis professionals de la Comunitat Valenciana; i en virtut de les atribucions contingudes en l'article 73 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i en l'article 9.2.f del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública.  
  
Per tot l'anterior, vist l'article 36 de la Constitució i l'article 49.1.22a de l'Estatut d'Autonomia de la Comunitat Valenciana; la Llei 2/1974, de 13 de febrer, de col·legis professionals; els articles 11, 25 i 26 de la Llei 6/1997, de 4 de desembre, de consells i col·legis professionals de la Comunitat Valenciana; així com els articles 21 i 74 del Decret 4/2002, de 8 de gener, del Govern Valencià, pel qual s'aprova el Reglament de desplegament d'aquesta última; i la resta de disposicions complementàries d'aplicació pertinent, resolc:  
  
Primer  
Inscriure la modificació de l'article 7 dels vigents estatuts, referida al canvi de domicili del Col·legi Oficial de Pedagogs i Psicopedagogs de la Comunitat Valenciana, en el Registre de col·legis professionals i de consells valencians de col·legis professionals de la Comunitat Valenciana.  
  
Segon  
Publicar la present resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de ser notificada, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació. Tot això, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 7 de novembre de 2022.- La directora general de Modernització i Relacions amb l'Administració de Justícia: Àngels Bixquert Sanz.